**มีการจัดหา บำรุงรักษา และประเมิน ผลการจัดหาและบำรุงรักษาวัสดุอุปกรณ์และสถานที่ที่ใช้ในการจัดการเรียน การสอน และการฝึกปฏิบัติของผู้เรียน เพื่อให้มีความเพียงพอพร้อมใช้ทันสมัยและตอบสนองความต้องการจำเป็นของการจัดการเรียนการสอนและการฝึกปฏิบัติ**

คณะฯ มี[อาคารรวมทั้งหมด 6 อาคาร](https://engineer.mju.ac.th/wtms_dashDetail.aspx?dID=412) ซึ่งใช้ในด้านการเรียนการสอนทั้งในภาคบรรยายและภาคปฏิบัติ การทำวิจัย การบริการวิชาการ และการสนับสนุนการเรียนการสอน ประกอบด้วย

1) อาคารเรียนรวมสาขาวิศวกรรมศาสตร์

2) อาคารพนมสมิตานนท์

3) อาคารปฏิบัติการทางวิศวกรรม

4) อาคารโรงงานนำร่อง (ได้รับใบอนุญาตประกอบกิจการโรงงานเพื่อผลิตอาหาร)

5) อาคารคัดบรรจุผลิตผลเกษตร (ได้รับมาตรฐาน GMP HAACCP และใบอนุญาตผลิตอาหาร)

6) อาคารปฏิบัติการทางเทคโนโลยียางและพอลิเมอร์

โดยข้อมูลการใช้อาคารต่าง ๆ ของคณะฯ จะรายงานผลดำเนินการแยกเป็น 3 ส่วน ได้แก่ ด้านห้องเรียนและห้องปฏิบัติการ ด้านสารสนเทศ และด้านทรัพยากรห้องสมุด (ทั้งจากส่วนกลางและคณะฯ) โดยมีรายละเอียดในการดำเนินงานดังนี้

**1) ด้านห้องเรียนและห้องปฏิบัติการ**

คณะฯ และหลักสูตรได้จัดให้มีอุปกรณ์อำนวยความสะดวกในการเรียนการสอนครบครอบคลุมตามความต้องการใช้งานของผู้สอนและผู้เรียน ได้แก่ โต๊ะ เก้าอี้ เครื่องคอมพิวเตอร์ เครื่องเสียง เครื่องฉาย เครื่องปรับอากาศ ระบบอินเตอร์เน็ตแบบเครือข่าย (LAN Network) และระบบอินเตอร์เน็ตแบบไร้สาย (WIFI hotspot) เป็นต้น

ห้องเรียนบรรยายส่วนใหญ่จะอยู่ในอาคารเรียนรวมสาขาวิศวกรรมศาสตร์และอาคารพนม สมิตานนท์ โดยมี[ห้องเรียนบรรยายรวม 24 ห้อง](https://engineer.mju.ac.th/goverment/20111119104834_engineer/Doc_25640503152727_745936.pdf) ได้แก่ ห้องเรียนบรรยายขนาดเล็ก จำนวน 10 ห้อง ห้องเรียนบรรยายขนาดกลาง จำนวน 7 ห้อง และห้องเรียนบรรยายขนาดใหญ่ จำนวน 7 ห้อง คณะฯ ได้มีแนวทางในการบริหารจัดการการใช้งานห้องเรียนโดยการจัดจำนวนนักศึกษาในแต่ละรายวิชาให้สอดคล้องและพอดีกับขนาดความจุของห้อง เพื่อให้การเรียนการสอนมีประสิทธิภาพสูงสุด และคำนึงถึงการใช้ทรัพยากรและพลังงานให้มีความคุ้มค่ามากที่สุด

ในส่วน[ห้องเรียนปฏิบัติการของคณะฯ](https://engineer.mju.ac.th/goverment/20111119104834_engineer/Doc_25640503152727_745936.pdf) จะตั้งอยู่ภายในอาคารทั้ง 6 อาคาร ภายในห้องเรียนปฏิบัติจะประกอบด้วย อุปกรณ์ เครื่องมือ และชุดปฏิบัติการต่าง ๆ ที่ทันสมัย เพียงพอและพร้อมใช้งาน สำหรับการเรียนการสอน การทำวิจัยทั้งในระดับปริญญาตรีและบัณฑิตศึกษา นักศึกษาจะได้ลงมือฝึกปฏิบัติให้เกิดการเรียนรู้และทักษะความชำนาญ

คณะฯ ได้สนับสนุนและช่วยอำนวยความสะดวกให้แก่หลักสูตรในการของบประมาณหมวดครุภัณฑ์การเรียนการสอน ให้มีความทันสมัยและเพียงพอกับความต้องการใช้ของนักศึกษา นอกจากนี้ยังสามารถใช้กับงานวิจัย การบริการวิชาการ และการหารายได้ในอนาคต โดยคำนึงถึงความสอดคล้อง ยุทธศาสตร์ของมหาวิทยาลัย พันธกิจและวิสัยทัศน์ของคณะฯ

ตารางที่ C.7.1 งบประมาณหมวดครุภัณฑ์ของหลักสูตร ปีการศึกษา 2562-2564

|  |  |  |
| --- | --- | --- |
| **กลุ่มหลักสูตร**  | **หลักสูตร** | **งบประมาณครุภัณฑ์ (บาท)** |
| **ปี 2562** | **ปี 2563** | **ปี 2564** |
| วิศวกรรมศาสตร์ | วิศวกรรมเกษตร | 8,990,000 | 9,497,000(73%) | 11,380,000 | 19,880,000(60%) | 20,079,300 | 24,513,300(81%) |
| วิศวกรรมอาหาร | 507,000 | 8,500,000 | 4,434,000 |
| อุตสาหกรรมเกษตร | วิทยาศาสตร์และเทคโนโลยีการอาหาร | - | 3,412,800(27%) | 9,570,000 | 13,080,000(40%) | - | 5,660,000(19%) |
| เทคโนโลยีหลังการเก็บเกี่ยว | 2,912,800 | 1,300,000 | 360,000 |
| เทคโนโลยียางและพอลิเมอร์ | 500,000 | 2,210,000 | 5,300,000 |
|  | **รวม** | **12,909,800** | **(100%)** | **33,730,000** | **(100%)** | **30,173,300** | **(100%)** |

 ตารางที่ C.7.1 แสดงงบประมาณรายการหมวดครุภัณฑ์ ปีการศึกษา 2562 - 2564 ของคณะฯ แยกตามหลักสูตรและกลุ่มหลักสูตร พบว่าในการได้รับ[การจัดสรรงบประมาณครุภัณฑ์ปีการศึกษา 2564 ภาพรวมของคณะฯ](https://erp.mju.ac.th/openFile.aspx?id=NTE3Mjcx&method=inline) ได้งบประมาณลดลงจากปีการศึกษา 2563 ประมาณ 10% เมื่อพิจารณการได้รับงบประมาณครุภัณฑ์ในรายหลักสูตร พบว่าในปี 2564 ได้รับการจัดสรรงบประมาณครุภัณฑ์กระจายไปทุกหลักสูตร โดยหลักสูตรที่ได้งบประมาณสูงที่สุดอย่างต่อเนื่องยังเป็นหลักสูตรวิศวกรรมเกษตร จากข้อมูลในปี 2564 พบว่าหลักสูตรวิทยาศาสตร์และเทคโนโลยีการอาหารเป็นหลักสูตรเดียวที่ไม่ได้รับการจัดสรรงบประมาณครุภัณฑ์

คณะฯ มีการช่วยผลักดันให้แต่ละหลักสูตรดำเนินการของบประมาณตามขั้นตอนของกองแผนงาน มหาวิทยาลัย และมีส่วนช่วยผลักดันในระดับมหาวิทยาลัยเพื่อให้ได้รับการจัดสรรงบประมาณครอบคลุมทุกหลักสูตร เพื่อให้มีอุปกรณ์และเครื่องมือที่ทันสมัยเพียงพอ เหมาะสมกับการเรียนการสอน การทำวิจัย การบริการวิชาการ และเตรียมการเพื่อการหารายได้เข้าสู่หน่วยงาน

คณะฯ ได้ให้ความสำคัญในการจัดสรรงบประมาณให้เหมาะสมกับองค์ความรู้ของคณะฯ จะเห็นได้ว่าในปี 2564 หลักสูตรในกลุ่มวิศวกรรมศาสตร์จะได้รับการจัดสรรงบประมาณครุภัณฑ์ประมาณ81% ของงบประมาณครุภัณฑ์ที่คณะได้รับทั้งหมด ส่วนหลักสูตรทางกลุ่มอุตสาหกรรมเกษตรได้รับการจัดสรรงบประมาณคิดเป็น 19%

 

 

รูปที่ C.7.3 ตัวอย่างอุปกรณ์และเครื่องมือที่ทันสมัยในห้องปฏิบัติการทางวิศวกรรมเกษตรและอาหาร

 

 

รูปที่ C.7.4 ตัวอย่างอุปกรณ์และเครื่องมือที่ทันสมัยในห้องปฏิบัติการอุตสาหกรรมเกษตรและอาหาร

สำหรับการตรวจเช็คสภาพความพร้อมของห้องเรียนและห้องปฏิบัติการ ทางคณะฯ และหลักสูตรจะได้ทำการสำรวจข้อมูลและสภาพความพร้อมอุปกรณ์ของห้องเรียนบรรยายและห้องเรียนปฏิบัติการเป็นประจำ โดยเฉพาะในช่วงก่อนเปิดภาคการศึกษา โดยคณะฯ และหลักสูตรได้มอบหมายให้เจ้าหน้าที่ประจำหลักสูตรสำรวจและกรอกข้อมูลในแบบฟอร์มสำรวจความพร้อมของห้องเรียนและห้องปฏิบัติการ [(วอ.กส.003](http://www.erp.mju.ac.th/openFile.aspx?id=NDUxNTU3&method=inline)) เพื่อเตรียมความพร้อมและนำข้อมูลไปใช้ในการจัดแผนการเรียนในแต่ละรายวิชาของแต่ละหลักสูตรให้มีประสิทธิภาพ ในกรณีจำเป็นที่ต้องซ่อมแซมหรือปรับปรุงห้องเรียนบรรยายและห้องเรียนปฏิบัติจะมีเจ้าหน้าที่ประจำหลักสูตรดำเนินการแก้ไขปัญหาในเบื้องต้น กรณีที่เจ้าหน้าที่ประจำหลักสูตรไม่สามารถดำเนินการได้จะทำการแจ้งมายังเจ้าหน้าที่งานกายภาพและสิ่งแวดล้อมของคณะฯ หรือแจ้งช่างของบริษัทเข้ามาดำเนินการแก้ไขปัญหาให้สามารถใช้งานได้

ในช่วงสถานการณ์การระบาดของโรคติดเชื้อไวรัสโคโรนา (COVID-19) ที่ผ่านมาอาจารย์ผู้สอนส่วนใหญ่ได้ดำเนินการสอนในรูปแบบออนไลน์ โดยทางคณะฯ ได้บริหารจัดการระบบสนับสนุนให้กับอาจารย์ผู้สอนที่มีความต้องการใช้งานห้องสำหรับการสอนออนไลน์แบบส่วนตัว โดยได้ทำการจัดทำ[ห้องสอนบรรยายแบบออนไลน์](https://engineer.mju.ac.th/wtms_dashDetail.aspx?dID=412) จำนวน 2 ห้อง บริเวณภายในห้องสมุดคณะฯ อาคารเรียนรวมสาขาวิศวกรรมศาสตร์ ชั้น 2 ภายในห้องจะประกอบอุปกรณ์อำนวยความสะดวกในการสอนแบบออนไลน์ครบครัน เช่น โต๊ะ เก้าอี้ คอมพิวเตอร์ กล้องบันทึกภาพ ไมโครโฟนอัดเสียง และระบบอินเตอร์เน็ตความเร็วสูง